b'\n_START_ARTICLE_\nKruja\n_START_SECTION_\nIme\n_START_PARAGRAPH_\nIme mesta je povezano z albansko besedo kroi, krua, ki pomeni studenec ali izvir in izhaja iz praalbanskega *krana < *krasna. _NEWLINE_Mesto je prvi\xc4\x8d omenjeno kot Kroai (srednjeve\xc5\xa1ko gr\xc5\xa1ko \xce\x9a\xcf\x81\xce\xbf\xce\xb1\xce\xaf) v bizantinskih dokumentih iz zgodnjega 7. stoletja. V srednjeve\xc5\xa1ki lati\xc5\xa1\xc4\x8dini se je imenovala Croia, Croja in Croarum. V osmanskem obdobju je bila znana kot Ak Hisar ali Ak\xc3\xa7ahisar (iz tur\xc5\xa1kega ak \xe2\x80\x93 bel in hisar \xe2\x80\x93 grad).'